Tot U Koninkryk: Openbaring#93: Openbaring 18: God se oordele is volbring
Openbaring#93: Openbaring 18: God se oordele is volbring
Openbaring 18 sluit dus af die 7 seëls, 7 basuine en 7 wraakskale.
Op 18: God se oordele is volbring: Hierdie skrywe
Openbaring 5:1 stel stel beken die boekrol wat met sewe seëls goed verseël is.
Die boekrol is op beide kante beskrywe.
Die boek se inhoud bevat die gebeure van die laaste dae.
Hierdie boekrol in die regterhand van Hom wat op die troon sit, het as inhoud God se bestemming vir die mensdom.
Die boek bevat die wil van God vir die mensdom.
Wat in die boek geskrywe staan, is God se uitgemete oordele oor die mensdom.
Die boekrol bevat die volle gebeure wat God vir die mensdom in gedagte het.
Al die gebeure in Openbaring 6 tot 19 sal binne die tydsbestek van sewe jaar afspeel.
Uit die volk Israel se oogpunt staan hierdie tyd as Daniël se sewentigste jaarweek bekend, soos in Daniël 9:24- 27 beskryf. ŉ Jaarweek is ŉ periode van sewe jaar (Lev. 25:3-4; Dan. 9:2).
In die Nuwe Testament word die komende jaarweek waarin die Antichris sal regeer, die Groot Verdrukking of Verdrukking genoem (Matt. 24:21,29; Op. 7:14).
Die periode van sewe jaar word in twee helftes van drie-en-ŉ-half jaar elk verdeel.
In Openbaring 11 tot 13 word daar ook na dié twee tydperke van drie-en-ŉ-half jaar as twee-en-veertig maande of een-duisend tweehonderd-en-sestig dae elk, verwys.
Die eerste helfte van die Verdrukking sal deur ŉ valse vrede vir die vereniging van die mensdom onder die leierskap van die Antichris gekenmerk word. Mense sal deur politieke, maatskaplike, ekonomiese en godsdienstige inisiatiewe van die Antichris gemanipuleer word.
Wanneer die Antichris se vredes- en eenheidspogings egter misluk, sal hy hom in die oorblywende drie-en- ŉ-half jaar van die Verdrukking tot die ongeëwenaarde gebruik van geweld wend en sodoende die bloedigste diktatuur skep wat die wêreld nóg geken het.
Die doel van die sewe jaar lange Groot Verdrukking is om die sewentigste jaarweek, die laaste van sewentig jaarweke rakende die volk Israel deur God bepaal, in vervulling te laat gaan.
Die oopmaak van die seël het deur die oopmaak van die 7de seël die 7 Basuine ingelei.
Ook met die blaas van die 7de Basuin, is die 7 Wraakskale ingelei, waarna
In Openbaring 17 die val van Babilon as ŉ vrou, ŉ hoer, ŉ valse godsdienssisteem geopenbaar is, waarna
In Openbaring 18 die oordeel en vernieteging van Babilon as ŉ stad, ŉ ekonomiese plek en politieke sisteem geopenbaar is.
Die skuld van Babilon (Op 18:24)
Rev 18:23 En die lig van ‘n lamp sal nooit meer in jou skyn nie, en die stem van bruidegom en bruid sal nooit meer in jou gehoor word nie; want jou handelaars was die grotes van die aarde; want deur jou towery is al die nasies verlei. Rev 18:24 En die bloed van profete en heiliges is in haar gevind, en van almal wat op die aarde gedood is.
Deur die eeue heen is baie onskuldige bloed van God se profete en heiliges in haar vergiet, daarom sal van Babilon rekenskap geëis word.
Een maal sal God die bloed van profete en heiliges wreek, dit sal op Babilon se rekening wees.
Babilon het opgehou om ŉ groot wêreldstad en ekonomiese mag te wees omdat God haar skuldig bevind het aan die bloed van sy diensknegte.
God se oordele is volbring.
Volgende: Openbaring 19: Hemelse gebeure: Lees hier